CELEX: 62014TN0191
Language: lt
Date: 2014-03-21 00:00:00
Title: Byla T-191/14: 2014 m. kovo 21 d. pareikštas ieškinys byloje Lubrizol France prieš Tarybą

19.5.2014   
            
            
               LT
            
            
               Europos Sąjungos oficialusis leidinys
            
            
               C 151/31
            
         2014 m. kovo 21 d. pareikštas ieškinys byloje Lubrizol France prieš Tarybą
   
   (Byla T-191/14)
   2014/C 151/40
   Proceso kalba: anglų
   
      Šalys
   
   
      Ieškovė:
      Lubrizol France SAS (Ruanas, Prancūzija), atstovaujama solisitoriaus R. MacLean ir baristerio B. Hartnett
   
      Atsakovė: Europos Sąjungos Taryba
   
      Reikalavimai
   
   Ieškovė Bendrojo Teismo prašo:
   
               —
            
            
               pripažinti ieškinį priimtinu,
            
         
               —
            
            
               panaikinti 2013 m. gruodžio 17 d. Tarybos reglamento (ES) Nr. 1387/2013 (1), kuriuo sustabdomas autonominių Bendrojo muitų tarifo muitų taikymas tam tikriems žemės ūkio ir pramonės produktams ir panaikinamas Reglamentas (ES) Nr. 1344/2011, 1 ir 4 straipsnius tiek, kiek iš ieškovės buvo atimtos teisės į muitų taikymo sustabdymą pagal buvusius TARIC kodus 2918 2900 80, 3811 2900 10 ir 3811 9000 30, nes reglamente padaryta akivaizdžių teisės ir esmės klaidų ir jis priimtas pažeidžiant esminius procedūrinius reikalavimus ir garantijas,
            
         
               —
            
            
               priteisti iš atsakovės ir bet kurios į bylą įstosiančios šalies ieškovės patirtas bylinėjimosi išlaidas.
            
         
      Ieškinio pagrindai ir pagrindiniai argumentai
   
   Grįsdama ieškinį ieškovė remiasi dviem pagrindais.
   
               1.
            
            
               Pirmasis ieškinio pagrindas susijęs su kaltinimu, kad nustačiusi, jog tenkinamos trims autonominiams muitų sustabdymams taikytinos sąlygos, atsakovė padarė akivaizdžių teisės ir esmės klaidų, nes tinkamai nepatikrino, ar Europos Sąjungoje gaminamas pakankamas kiekis panašių ar pakaitinių produktų, ir netinkamai taikė identiškų, lygiaverčių ar pakaitinių produktų kriterijų.
            
         
               2.
            
            
               Antrasis ieškinio pagrindas susijęs su kaltinimu, kad atsakovė pažeidė esminius procedūrinius reikalavimus ir garantijas, numatytas siekiant užtikrinti, kad būtų tinkamai taikomos ir įgyvendinamos procedūrinės taisyklės, įpareigojančios prieštaraujančias įmones laiku pateikti nuomonę, ir užkirstas kelias tam, kad prieštaravimuose dėl tolesnio autonominių muitų sustabdymo neatsirastų klaidinamos ir neteisingos informacijos.
            
         
      (1)  2013 m. gruodžio 17 d. Tarybos reglamentas (ES) Nr. 1387/2013, kuriuo sustabdomas autonominių Bendrojo muitų tarifo muitų taikymas tam tikriems žemės ūkio ir pramonės produktams ir panaikinamas Reglamentas (ES) Nr. 1344/2011 (OL L 254, 2013, p. 201)